Document ID: /roh_data/filtered/fineweb-2-filterrobots_roh.jsonl.gz/4854

Enfin ussa hajan’ins tschintg uffants che sajan gia annunziads per la canorta d’uffants a Savognin, uschia Monika Battaglia. Ins saja cuntent cun quest dumber e per tut ils lavurdis da l’emna haja quai anc plaz per ulteriurs uffants, ha ella ditg plinavant. Sonda, ils set da mars datti in di da rimnada: La canorta d’uffants rimna rauba da tutta sort per la canorta, sco per exempel tramagls e vestgadira. La canorta d’uffants Tgimirola a Savognin è ina filiala da la KIBE Laibella, che maina gia plirs onns ina canorta d’uffants a Lai. La canorta pon visitar uffants tranter trais mais enfin la vegliadetgna da scolina.